Im Wärk goot s um e Händel zwüschen em Härz und em Liib. S Thema vom Händel si d Kwaale vo dr hooche Minne und wie mä über ä sonigs Liide cha äwägchoo. S Härz nimmt d Rolle vom Rootgääber ii und entwigglet im Teggst ä Tugendleer für die hoochi Minne und eso e Wääg zum Glück. S Härz und dr Liib bilde gegesätzligi Charakter, wo d Seel gmäinsam häi und drotz alle Schwiirigkäite müesse zämmeheebe, zum über iir Liide äwägzchoo.